မစ္ဆရာဇသုတ်

၁။ ပူရေန္တံ ဗောဓိသမ္ဘာရေ၊
နိဗ္ဗတ္တံ မစ္ဆယောနိယံ။
အာစရိ ဟိတဉ္စ ဉာတတ္ထံ။
မဟာမေဃံ ပဝဿိယ။

၂။ ဝဿာပေသိ ဂိမှာနေပိ၊
ပစ္ဆာရာဇာ မဟာဒယော။
သုတ္တဿ တေဇသာ ယဿ၊
သုတ္တန္တံဝ ဘဏာမ ဟေ။

၃။ ပုနာပရံ ယဒါ ဟောမိ၊
မစ္ဆရာဇာ မဟာသရေ။
ဥဏှေ သူရိယသန္တာပေ၊
သရေ ဥဒက ခီယထ။

၄။ တကော ကာကာ စ ဂိဇ္ဈာ စ၊
ကင်္ကာ ကုလလ သေနကာ။
ဘက္ခယန္တိ ဒိဝါရတ္တိံ၊
မစ္ဆေ ဥပနိသီဒိယ။

၅။ ဧဝံ စိန္တေသဟံ တတ္ထ၊
သဟ ဉာတီဟိ ပဠိတော။
ကေန နုခေါ ဥပါယေန၊
ဉာတီ ဒုက္ခော ပမောစယေ။

၆။ စိန္တယိတွာန ဓမ္မတ္ထံ၊
သစ္စံ အဒ္ဒသ ပဿယံ။
သစ္စေ ဌတွာ ပမောစေသိံ၊
ဉာတီနံ တံ အဘိက္ခယံ။

၇။ အနုဿရိတွာ သတံ ဓမ္မံ၊
ပရမတ္ထံ တိစိန္တယံ။
အကာသိံ သစ္စကိရိယံ
ယံ လောကေ ဓုဝသဿတံ။

၈။ ယတော သရာမိ အတ္တာနံ၊
ယတော ပတ္တောသ္မိ ဝိညုတံ။
နာဘိ ဇာနာမိ သဉ္စိစ္စ၊
ဧကံ ပါဏံပိ ဟိံ သိတံ။
ဧတေန သစ္စဝဇ္ဇေန၊
ပဇ္ဇန္နော အဘိဝဿတု။

၉။ အဘိတ္ထနယ ပဇ္ဇုန္န၊
နိဓိံကာကဿ နာသယ။
ကာကေ သောကာယ ရန္ဓေဟိ၊
မစ္ဆေ သောကာ ပမောစယ။

၁၀။ သဟကတေ သစ္စဝရေ၊
ပဇ္ဇုန္နော အဘိ ဂဇ္ဇိယ။
ထလံ နိန္နဉ္စ ပူရေန္တော၊
ခဏေန အဘိ ဝဿထ။

၁၁။ ဧဝ ရူပံ သစ္စဝရံ၊
ကတွာ ဝီရိယ မုတ္တမံ။
ဝဿာပေသိံ မဟာမေဃံ၊
သစ္စတေဇဗလဿိတော။
သစ္စေန မေ သမော နတ္ထိ၊
ဧသာ မေ သစ္စပါရမီ။

ရွတ်ဖတ်ရကျိုး
ရွတ်ဖတ်ခြင်းဖြင့် မိုးရွာသွန်းစေ၏။ မိုးတွင်းကာလ မဟုတ်ပါကလည်း မိုးမရွာသည့်တိုင်အောင် အလွန်ပူလောင်ပြင်းပြသည့် ရာသီတွင် ရွတ်ဖတ်ပါက အပူချိန်လျော့ပါးပြီး အပူကြောင့်ဖြစ်သော ရောဂါဘယများမှလည်း ကင်းဝေးစေနိုင်သည်။

ကိုးကား